**Учител по информатика и информационни технологии**

Катедра „Информатика“ организира и провежда двусеместриално и трисеместриално обучение за получаване на допълнителна професионална квалификация „Учител по информатика и информационни технологии“ в съответствие с Наредбата за държавните изисквания за придобиване на професионална квалификация „Учител“ Наредба № 15 от 22 юли 2019 г. за статута и професионалното развитие на учителите, директорите и другите педагогически специалистии

***Условия за прием при двусеместриален срок на обучение:***

Квалификацията е предназначена за завършили висше образование или обучаеми в ОКС „Бакалавър“ или „Магистър“ за:

* всички специалности от професионално направление 4.6. „Информатика и компютърни науки“;
* специалност „Математика“ от професионално направление 4.5. „Математика“;
* специалност „Компютърни системи и технологии“ от професионално направление 5.3. „Комуникационна и компютърна техника“;
* специалност „Информационни и комуникационни технологии“ от професионално направление 5.3. „Комуникационна и компютърна техника“.

Обучението завършва с държавен практико-приложен изпит по информатика и информационни технологии (изнасяне и защита на разработен урок от студента). При успешно полагане на всички изпити, обучаемите получават свидетелство за професионална квалификация „Учител по информатика и информационни технологии“.

***Условия за прием при трисеместриален срок на обучение:***

Квалификацията е предназначена за завършили висше образование (ОКС „Бакалавър“ или „Магистър“) в следните специалности:

* „Физика“;
* „Физика и математика“;
* „Химия“;
* Инженерни специалности (с изключение на специалности „Компютърни системи и технологии“ и „Информационни и комуникационни технологии“ от професионално направление 5.3. „Комуникационна и компютърна техника“);
* Всички специалности от професионално направление 3.8. „Икономика“.

***Необходими документи:***

* Заявление за участие в обучението;
* Копие от дипломата за висше образование;
* Документ, удостоверяващ платена такса за административно обслужване.

***Подаване на документи:***

ЮЗУ „Неофит Рилски“, ул. „Иван Михайлов“ № 66, Учебен корпус № 1, кабинет 461, г-жа Манка Стоилкова – технически секретар на катедра „Информатика“, тел. +359 73 588 532.

***Срок за подаване на документите:*** от 1 до 25 септември за всяка учебна година.

***Класиране на кандидатите:*** до 30 септември за всяка учебна година.

***Записване на приетите кандидати:*** от 1 до 5 октомври за всяка учебна година.